open-index/open-wikipedia-markdown huggingface dataset:
Veelauasport

**Veelauasport** (inglise keeles *wakeboarding*) on veespordiala, kus veelauasõitja sõidab spetsiaalse laua ehk veelaua peal, mida veetakse mootori jõul liikuva paadi või kaabli abil. Veelauaspordis on ühendatud veesuusatamise, lumelauasõidu ja surfamise elemendid. Ala on viimastel aastatel oluliselt populaarsust kogunud, eriti noorte seas.

### Ajalugu
Veelauasport sai alguse 1980. aastate lõpus ja 1990. aastate alguses. Esimesed veelauad olid pigem surfilaudade vähendatud versioonid, millele lisati jalgadele kinnitused. Ala populaarsuse kasvuga hakati tootma spetsiaalselt veelauasõiduks mõeldud varustust.

### Varustus
Veelauasõidu varustus koosneb järgmistest osadest:

* **Veelaud**: laud, mille peal sõitja seisab. Lauad on valmistatud erinevatest materjalidest, nagu klaasplast ja süsinikkiud.
* **Jalatsid**: sõitja kinnitab end laua külge spetsiaalsete kinnitustega, mis tagavad parema kontrolli ja stabiilsuse.
* **Veetõmbesüsteem**: paadid või kaablisüsteemid, mis loovad veojõu, mille abil sõitja liigub.

### Sõidutehnikad ja trikid
Veelauasõidus on palju erinevaid tehnikaid ja trikke, mida sõitjad võivad sooritada. Need hõlmavad hüppeid, pöördeid ja muid akrobaatilisi elemente. Trikkide keerukus sõltub sõitja oskustest ja kogemusest.

### Võistlused
Veelauasport kuulub mitmete rahvusvaheliste võistluste ja meistrivõistluste kavva. Tuntuimad neist on Wakeboarding World Championships ja X Games. Võistluste raames hinnatakse sõitjaid nende tehnilise oskuste, stiili ja sooritatud trikkide raskuse põhjal.

### Ohutus
Nagu kõik ekstreemspordialad, nõuab ka veelauasport ohutusnõuete järgimist. Sõitjad peaksid alati kandma kiivrit ja päästevesti. Samuti on oluline, et paadi juht järgiks turvareegleid ja oleks teadlik sõitja oskuste tasemest.

### Viited
# https://www.wakeboardingmag.com/news/ (Viidatud 2024-06-04). Allikas
# https://www.watersportsfoundation.com/programs/ (Viidatud 2024-06-04). Allikas
# https://iwwf.sport/wakeboarding-techniques-and-tips/ (Viidatud 2024-06-04). Allikas
Liivkress

**Liivkress** (*Lepidium densiflorum*) on taimeliik ristõieliste sugukonnast kressi perekonnast.

## Välislingid
*
De Structura

**De Structura** on 2021. aastal asutatud mittetulundusühing, millel on kaks suuremat eesmärki: toetada uusi tegijaid kunsti vallas, pakkudes neile vajalikke teadmisi ja sidemeid laiemas loomesektori võrgustikus ning tutvustada nende kunstnike projekte ja ideid sektori institutsioonidele ja peamistele otsusetegijatele. Sellega aidatakse luua sidemeid kunstnike ja nende publiku vahel, et lihtsustada ühist tegevust muutuste suunas. 

## Projektid

#### De Structura Foorum 2022

2022. aasta juulis toimunud De Structura Foorumil kogunesid 25 riigi noored kunstnikud ja kunstitöötajad Eestisse, et käsitleda valitsevates struktuurides orienteerumise raskusi ja pakkuda neile võimalikke lahendusi. „Seadusandlus, läbipaistmatud põhimõtted töötajate palkamisel ja kunstnike valikul ning institutsionaalse rahastuse ebavõrdne jaotus on vaid mõned paljudest nähtamatutest struktuuridest, mis on end galeriides kunstiteoste kõrvale sisse seadnud. Illusioonide maailm, kus esitatakse tegelikkuse killustatud kujutis, on ühest küljest atraktiivne, kuid võimendab teisalt kunstnikuks olemisega seostatavat ebamäärasust ja stereotüüpe,“ kirjutab ürituse osaleja Yana Ustymenko.

#### Näitus "Struktuuride paljastus"
20. juulil 2023 De Structura korraldas Tartus Kogo galeriis näituse "Struktuuride paljastus", milles tutvustati De Structura projektis osalenud noorte kunstnike ja kunstitöötajate ühiselt ja eraldi valminud teoseid. Näitusel pöörati kriitiline pilk kunstivaldkonnas valitsevatele süsteemidele ja mudelitele ning tutvustati noorte loomeinimeste püüdlusi läbipaistvama, võrdsema ja koostööd soosivama töökeskkonna loomise nimel. Külastajatel oli võimalik näitusealal näha kunsti ja poliitikakujundamise sümbioosi. Liitreaalsusse sisenedes võis vaadelda näitusele jõudnud teoseid, galeriiruumis osa saada viimase kahe aasta jooksul De Structura projektis osalenud arvukate noorte kunstnike, kunstiteadlaste ja kuraatorite vestlustest.

#### "Sina otsustad"
9. mail 2024 avas De Structura Tartu Ülikooli raamatukogu ees interaktiivse projekti "Sina otsustad". Noortelt noortele projekti raames loodud valimiskell hakkas tiksuma Euroopa päeval, mil Euroopa Parlamendi valimispäevani oli täpselt kuu aega.

Valimiskella installatsioon koosnes kahest osast: taaskäideldud plastist tehtud valimiskell ning selle ümber paigutuvad liitreaalsuse markerid, kus saab näha Euroopa Liidu kaasrahastatud projekte Tartus. Sellega juhiti tähelepanu ELi rollile ja tegevusele kohalikul tasandil, nii Tartus kui mujal. Liitreaalsuse näituse lõi Helsingi graafiline disainer Nikita Gavrilenko.

"Sina otsustad" oli noorte kunstnike projekt, mis tõstis esile noorte kaasatuse olulisust. Valimiskell Tartu üliõpilaskultuuri sõlmpunktis oli visuaalseks meeldetuletuseks Euroopa Parlamendi valimistest ning võimalusest kujundada koos Euroopa tulevikku. Projekti rahastas Euroopa Parlamendi büroo Eestis, et tõsta teadlikkust ja innustada kõiki võtma osa Euroopa Parlamendi valimistest.

## Välislingid
* De Structura Foorum
* Näitus "Struktuuride paljastus"
* Projekt "Sina otsustad"
* Liitreaalsuse näituse looja Nikita Gavrilenko
UEFA Meistrite Liiga 2021–2022

**UEFA Meistrite Liiga 2021–2022** hooaeg oli Euroopa parimate klubimeeskonnade vaheliste võistluste 30. hooaeg (UEFA Meistrite Liiga eelkäija, Euroopa karika 67. hooaeg). 

2021–2022 hooaja finaalmäng toimus 28. mail 2022 Prantsusmaal Saint-Denis' Stade de France'i staadionil. Turniiri võitis Real Madrid.
Riedi ringkond

**Riedi ringkond** on ringkond Austrias Ülem-Austria liidumaal.

## Vallad

Ringkond jaguneb 36 omavalitsusüksuseks:
* Andrichsfurt
* Antiesenhofen
* *[[Aurolzmünster]]* (*Marktgemeinde*)
* *[[Eberschwang]]* (*Marktgemeinde*)
* Eitzing
* Geiersberg
* Geinberg
* Gurten
* Hohenzell
* Kirchdorf am Inn
* Kirchheim im Innkreis
* Lambrechten
* *[[Lohnsburg]]* (*Marktgemeinde*)
* Mehrnbach
* *[[Mettmach]]* (*Marktgemeinde*)
* Mörschwang
* Mühlheim am Inn
* Neuhofen im Innkreis
* *[[Obernberg am Inn]]* (*Marktgemeinde*)
* Ort im Innkreis
* Pattigham
* Peterskirchen
* Pramet
* *[[Reichersberg]]* (*Marktgemeinde*)
* **[[Ried im Innkreis]]** (*Stadt*)
* Sankt Georgen bei Obernberg am Inn
* Sankt Marienkirchen am Hausruck
* *[[Sankt Martin im Innkreis]]* (*Marktgemeinde*)
* Schildorn
* Senftenbach
* *[[Taiskirchen im Innkreis]]* (*Marktgemeinde*)
* Tumeltsham
* Utzenaich
* Waldzell
* Weilbach
* Wippenham

## Viited
Heidentor

**Heidentor** (saksa keeles *Heiden* 'paganad' ja *Tor* 'värav') on varemeina säilinud Rooma neljafassaadiline võidukaar (tetrapüloon) Carnuntumi sõjaväeasulas, tänapäeva Austria territooriumil. Tetrapülooni neljast kaarest on tänapäevaks säilinud ainult üks, mis on 20. sajandil osaliselt rekonstrueeritud.

## Kirjeldus
Heidentor asub kunagise umbes 500 000 elanikuga Carnuntumi keskosast umbes 900 meetrit lõunas. Tetrapüloon oli neljatahuline nelja kaarega ehitis, mis püstitati arvatavasti Rooma keiser Constantius II (351–361) valitsemisajal. Taolised tetrapüloonid ehitati sageli kohaliku armee võidu tähistamiseks. Iga fassaad oli tõenäoliselt 14,5 meetrit lai. Hoone keskel asuval nelja meetri kõrgusel soklil võis seista jumala või keisri kuju.

## Viited
Matkasport

**Matkasport**, tuntud ka **matka- ja seiklusspordina**, hõlmab erinevaid füüsilisi tegevusi, mida tehakse looduses ja mis ühendavad sportliku tegevuse ning looduse nautimise. Matkaspordi alla kuuluvad selliste tegevuste nagu matkamise, mägironimise, orienteerumise kanuusõidu, suusatamise ja jalgrattasõidu erinevad vormid.

## Ajalugu
Matkasport on arenenud aastate jooksul koos inimeste sooviga uurida ja nautida looduskeskkonda. Varaseimad matkaspordi vormid pärinevad ajast, mil inimesed kasutasid matkamist ja mägironimist praktilistel eesmärkidel nagu jahipidamine ja transpordiühenduste loomine. 19. sajandil muutus matkasport populaarseks vaba aja veetmise viisiks, eriti Euroopa ja Põhja-Ameerika riikides. Matkaklubid ja -organisatsioonid hakkasid pakkuma välja matkamarsruute ja korraldama ühisüritusi.

## Tegevused
Matkaspordi alla kuulub lai valik tegevusi:

* **Matkamine**: Jalgsimatkad erinevatel maastikel, alates lühikestest päevamatkadest kuni mitmepäevaste retkedeni.
* **Mägironimine**: Tegevus, mis hõlmab mägede ja kaljude ronimist, tihti erivarustust kasutades.
* **Orienteerumine**: Spordiala, mis nõuab osalejatelt kaardi ja kompassi abil määratud punktide läbimist.
* **Kanuusõit**: Aerutamine jõgedel, järvedel ja merel erinevates paatides.
* **Suusatamine**: Talvine matkamine suuskadel, hõlmates nii murdmaasuusatamist kui ka matkasuusatamist.
* **Jalgrattasõit**: Maastikusõit jalgratastel, mis võib hõlmata nii maanteesõitu kui ka maastikusõitu.

## Varustus
Matkasport nõuab spetsiaalset varustust, mis võib varieeruda sõltuvalt tegevuse tüübist. Üldiselt sisaldab see:

* Mugavad ja vastupidavad matkajalatsid
* Ilmastikukindlad riided
* Seljakott vajalike varustuse kandmiseks
* Navigatsioonivahendid (kaart, kompass, GPS)
* Turvavarustus (kiiver, turvarihmad, esmaabivahendid)
* Toit ja veevarud

## Populaarsus ja mõjud
Matkasport on populaarne nii harrastus- kui ka profitasemel ning sellel on mitmeid tervise-, sotsiaalseid ja keskkonnamõjusid. Füüsiline aktiivsus ja värskes õhus viibimine parandavad tervist ja heaolu. Samuti soodustab matkasport loodusteadlikkust ja -kaitset, kuna osalejad õpivad väärtustama ja hoidma looduskeskkonda.

## Viited

# https://www.nationalgeographic.com/ (Viidatud 04.06.2024)
# https://americanhiking.org/ (Viidatud 04.06.2024)
# https://www.historyhiker.com/ (Viidatud 04.06.2024)
# https://www.hikersuniversity.com/ (Viidatud 04.06.2024)
# https://outdoorindustry.org/ (Viidatud 04.06.2024)
Benjamin Källman

**Benjamin Källman** (sündinud 17. juunil 1998 Ekenäsis) on Soome jalgpallur, kes mängib ründajana kõrgliigaklubis Hannover 96 ja Soome jalgpallikoondises.

Ta alustas klubikarjääri kodulinnaklubis Ekenäs IF. Noorena mängis ta samuti käsipalli. 2014. aastal debüteeris ta Ekenäsi meeskonnas Soome jalgpalli tugevuselt kolmandas liigas. 2015. aastal mängis ta klubiga Soome esiliigas.

2015. aasta novembris sõlmis ta lepingu Soome kõrgliigaklubiga Turu Inter. Soome kõrgliigas lõi ta esimese värava 18. aprillil 2016 mängus KuPS-i vastu. Turu Interist oli ta laenul mitmes teises klubis: 2016. aasta teises pooles taas Ekenäs IF-is, hooajal 2018/19 Šotimaa kõrgliigaklubis Dundee ja Taani kõrgliigaklubis Vendsyssel FF, 2019. aasta teises pooles Norra kõrgliigaklubis Viking ja 2020. aastal Norra kõrgliigas FK Haugesundi meeskonnas. 2019. aastal võitis ta Vikingiga Norra karikavõistlused. Turu Interis oli Källman edukaim hooaeg 2021, mil ta lõi Soome kõrgligas 14 väravat ning oli Seinäjoki JK mängija Ariel Ngueukami kõrval liigahooaja suurim väravalööja. 2018. aastal võitis ta Turu Interiga Soome karikavõistlused.

2022. aasta juulis sõlmis ta kolmeaastase lepingu Poola kõrgliigaklubiga Cracovia. Debüüthooajal lõi ta Soome kõrgliigas kuus väravat ja hooajal 2023/24 üheksa väarvat.

Soome jalgpallikoondises debüteeris Källman 1. novembril 2018 sõprusmängus Jordaania vastu. Koondisekarjääri esimese värava lõi ta 11. juunil 2019 EM-i valikmängus Liechtensteini vastu.

Tema isa Mikael Källman on endine käsipallur.

## Viited
Peace, Love And Luxury

**"Peace, Love And Luxury"** on ansambli Mr. Lawrence laul ja singel. Laul ilmus 1995. aastal albumil "Swing" ja singlina aastal 1997.

## Lood
#"Peace, Love And Luxury"
#"Shine On"
#"Steal Away The Night"
Milos Kerkez

**Milos Kerkez** (sündinud 7. novembril 2003 Vrbasis) on Ungari jalgpallur, kes mängib vasakkaitsja või vasaku äärekaitsjana Inglismaa Premier League'i klubis AFC Bournemouth ja Ungari jalgpallikoondises.

Ta sündis tänapäeva Serbia alal asuvas Vrbasi linnas.

Aastatel 2014–2019 kuulus Kerkez Austria klubi Viini Rapidi noortesüsteemi. Seejärel siirdus ta Ungarisse ning mängis hooajal 2020/21 Ungari esiliigas Győri meeskonnas. 2021. aasta veebruaris liitus ta Itaalia klubi Milano Internazionale noorte võistkonnaga.

2022. aasta jaanuaris sõlmis ta lepingu Hollandi kõrgliigaklubiga Alkmaari AZ. Alkmaari põhikoosseisu kuulus Kerkez hooajal 2022/23, mil ta lõi Hollandi kõrgliigas 33 mänguga kolm väravat ning jõudis klubiga UEFA Euroopa Konverentsiliiga poolfinaali, kus kaotati hilisemale võitjale West Ham Unitedile.

2023. aasta juulis sõlmis ta lepingu Bournemouthiga.

Ungari jalgpallikoondises tegi Kerkez debüüdi 23. septembril 2022 UEFA Rahvuste Liiga mängus Saksamaa vastu.

## Viited
Marko Vendelin

**Marko Vendelin** (sündinud 6. märtsil 1974 Tallinnas) on eesti biofüüsik.

## Haridus
Marko Vendelin omandas Tallinna Tehnikaülikoolis rakendusfüüsika erialal magistri- (1997) ja doktorikraadi (2001). Oli 2003–2005 järeldoktorantuuris Prantsusmaa ülikoolides (Joseph Fourier' ülikool ja Université Paris-Sud).

## Töökäik
Töötab Tallinna Tehnikaülikooli küberneetika instituudis: teadur 1997–2002, vanemteadur 2002–2003 ja 2006–2021, aastast 2022 täisprofessor tenuuris. 2007 lõi Wellcome Trusti grandi abil süsteemibioloogia labori ning on selle juhataja.

## Teadustöö põhisuunad
Südamelihase füsioloogia ja biofüüsika, bioenergeetika.

## Tunnustus
* 2008 Tallinna Tehnikaülikooli 2007. aasta parim noorteadlane
* 2008 Eesti Vabariigi Teaduspreemia  geo- ja bioteaduste alal (töörühma liikmena)

## Viited

## Välislingid
* Marko Vendelin Eesti Teaduse Infosüsteemis
* Marko Vendelin Tallinna Tehnikaülikooli Teadusportaalis
* Marko Vendelini publikatsioonid
Jannik Sinner

**Jannik Sinner** (sündinud 16. augustil 2001 San Candidos) on Itaalia elukutseline tennisist, kes on alates 10. juunist 2024 ATP edetabelis meeste üksikmängus esikohal. Ta on esimene Itaalia meestennisist, kes on üksikmängus ATP edetabelit juhtima pääsenud.

Sinner on võitnud ATP Touril üksikmängus 19 turniiri, nende hulgas Austraalia lahtised meistrivõistlused 2024. ja 2025. aastal ning USA lahtised meistrivõistlused 2024. aastal.

Veebruaris 2025 teatas Maailma Antidopingu Agentuur, et määras Sinnerile kolmekuulise mängukeelu 2024. aasta märtsis tema organismist leitud klostebooli tarvitamise jälgede tõttu.

## Viited

## Välislingid
*Jannik Sinner ATP Touri kodulehel
Ilo Tomberg

**Ilo Tomberg** (29. juuli 1934 Tallinn – 16. august 2019 Tallinn) oli eesti sporditegelane. 

Ta lõpetas 1953. aastal Tallinna 2. Keskkooli ja 1958. aastal Tallinna Polütehnilise Instituudi ehitusteaduskonna.

Ta oli Rapla KEK-i peainsener, 1998–2014 WSP Talone juhatuse liige.

## Sportlasena
Tomberg hakkas 1952. aastal Richard Lauri juhendamisel spordiklubis Spartak harrastama motosporti. 1954. aastal võitis ta Eesti meistrivõistlustel mitmepäevasõidus ja üleliidulistel Spartaki ringrajasõidu meistrivõistlustel hõbemedali.

## Sporditegelasena
Ta oli aastatel 1996–2005 Eesti Sulgpalliliidu president, 1997–2001 Eesti Olümpiakomitee (EOK) liige, 2001–2005 EOK esindajate kogu liige ja 1999. aastast spordiseltsi Jõud juhatuse liige.

## Isiklikku
Tema isa oli sõjaväelane Richard Tomberg, abikaasa oli lastearst ja poliitik Ene Tomberg ning poeg on ajakirjanik ja meediajuht Hanno Tomberg.

## Viited

## Välislingid
*Haud Tallinna Metsakalmistul
Markus Haamer

**Markus Haamer** (sündinud 6. juunil 1967 Tartus) on eesti luterlik vaimulik, aastast 2006 Põltsamaa Niguliste koguduse õpetaja, aastast 2011 Viljandi praostkonna abipraost.

## Haridustee

1974–1985 Mustvee I Keskkool

1985–1997 EELK Usuteaduse Instituut

1998–1999 Usuteaduse Instituudi pastoraalseminar

## Teenistuskäik vaimulikuna

Markus Haameri diakoniordinatsioon toimus 14. augustil 1993 ja õpetajaks ordineeriti ta 14. septembril 1999 Tallinna Piiskoplikus Toomkirikus. 

1992–1997 EELK Jõgeva kogudus

1997–2006 EELK Tarvastu Peetri kogudus 

2006– EELK Põltsamaa kogudus

Tema introduktsioon Põltsamaa kogudusse toimus 23. aprillil 2006.

Lisaks koguduse õpetaja ametile on Haamer olnud EELK Kirikukogu liige, Viljandi praostkonna abipraost, Viljandi praostkonna nõukogu liige ja revisjonikomisjoni esimees, Põltsamaa Linnavolikogu liige, Põltsamaa Linnavolikogu haridus- ja kultuurikomisjoni aseesimees, Põltsamaa Ühisgümnaasiumi hoolekogu esimees ja Toetusfondi nõukogu liige, Tarvastu Gümnaasiumi hoolekogu esimees ja Tarvastu Valla Alaealiste Komisjoni esimees.

Vaimuliku töö kõrval on Haamer alates 1993. aastast olnud usuõpetajaks lasteaedades ja koolides. Õppeaastal 2005/2006 oli Haamer Tarvastu Gümnaasiumis ajalooõpetaja.

Jõgeva koguduse õpetajana oli ta valitud ka Jõgeva Linnavolikokku. Tarvastus oli Haamer kaks valitsemiseaega vallavalitsuse liige. 

## Tunnustus
* 2026 Jõgevamaa Kuldrist
* 2016 EELK aukiri 
* 2016 Tarvastu valla teeneterist 
* 2017 EELK Teeneteristi III järk.

## Isiklikku
Tema vanaisa oli vaimulik ja skaudijuht Harri Haamer, tema isa oli vaimulik Eenok Haamer. 

Markus Haamer on alates 1990. aastast abielus Margitiga (neiuna Tarve). Neil on kolm last: Eliisabet, Miikael ja Mattias. Mängib koos poegadega Põltsamaa Ühisgümnaasiumi puhkpilliorkestris.

## Viited
Valkla Baptistikogudus

Eesti EKB Koguduste Liidu Valkla Baptistikogudus on Harjumaal Kuusalu vallas asuv baptistlik kogudus. Kogudus sai alguse 1880. a-tel Saunja külas, kus talumees Abram Ernesaks ehitas oma maa peale Rummu palvela, mis sai tsaarivalitsuselt ametliku kasutusloa 1894. a. Sellest arvestataksegi koguduse ajalugu. Hiljem rajati Valkla külasse palvela, mis avati 1905. Koguduse nimeks sai Rummu-Valkla Baptistikogudus. 1939. a oli koguduse liikmeid paarsada. Teise maailmasõja ajal põgenesid paljud läände. Rummu palvela regulaarne kasutamine jumalateenistusteks lõppes 1980. a-tel.

Koguduse pastoritena on teeninud Abram Ernesaks, Johannes Lipstok, Albert Tammo, Tiit Niilo jt. 2006. a-st on koguduse pastor Aldo Randmaa.
Take It Away

**"Take It Away"** on ansambli The Used singel, mis ilmus 2004. aasta augustis.

## Lood
**CD singel 1**
#"Take It Away" – 3:38
#"All That I've Got" (Live at Soma) – 4:07
**CD singel 2**
#"Take It Away" – 3:38
#"The Taste of Ink" (Live at Soma) – 4:27
#"Take It Away" (Live at Soma) – 4:08
Rein Enden

**Rein Enden** (26. jaanuar 1934 Tallinn – 17. veebruar 2001 Tallinn) oli eesti korvpallur, korvpallitreener ja -kohtunik. 

Ta lõpetas 1952. aastal Tallinna 2. Keskkooli ja 1957. aastal insener-ökonomistina Tallinna Polütehnilise Instituudi.

Enden mängis korvpalli Kalevi Spordiklubis Valentin Steinbergi juhendamisel, võitis 1952. aastal Nõukogude Liidu noortemeistrivõistlustel hõbe- ja 1951. aastal pronksmedali, tuli 1955. aastal NL-i üliõpilasmeistriks ja 1953. aastal Tallinna Kalevi meeskonnas Eesti meistriks. Ta oli 1959–1967 NL-i koolinoorte spartakiaadidel Eesti tü­tarlastekoondise treener, tegutses kohtunikuna (1959. aastast vabariiklik kategooria), oli Tallinna kohtunikekogu esimees ja kuulus aastatel 1962–1964 vabariikliku kohtunikekogu presiidiumi. 

Enden töötas aastatel 1958–1992 Tallinna Toidukaubastus kaupluse juhatajana.

## Isiklikku
Tema abikaasa oli korvpallur ja korvpallisekretär Veera Enden, nende poeg on korvpallur ja korvpallitreener Heino Enden.

## Viited
Pilt, mis öösel liigutas

**"Pilt, mis öösel liigutas"** on 2023. aasta veebruaris esilinastunud Eesti animafilm. See on kolmas film animakogumikust "Kaka, kevad ja teised", mis tehtud Andrus Kivirähki lasteraamatute "Kaka ja kevad", "Karneval ja kartulisalat" ning "Tont ja Facebook" ainetel.

## Filmist
Peetrike läheb koos vanematega maale turismitallu suvitama. Ta sõbruneb Mirteli ning teiste kohalike lastega ning tundub, et üheskoos veedetakse üks igati vahva suvi. Kuid siis selgub, et turismitalu perenaise surnud vanaisa pilt Peetrikese magamistoas üritab teda öösiti ära süüa. Kuna vanemad Peetrikest ei usu, siis peab ta nüüd kuidagi ise tekkinud olukorrast väljapääsu leidma.

Filmi teostuse toetajad olid Eesti Filmi Instituut  ja Eesti Kultuurkapital.

## Festivalid, osalemine, auhinnad
* Auhind, Fredrikstad Animation Festival (Norra) 2023; Parim Balti- ja Põhjamaade noortefilm  
* Nominatsioon, EFTA - Eesti filmi- ja teleauhinnad 2024; animafilmi kategoorias

## Viited


## Välislingid
*"Pilt, mis öösel liigutas". Animafilm.
*Animafilm "Pilt, mis öösel liigutas" võitis auhinna Fredrikstadis. ringfm.treraadio.ee, 24. oktoober 2023.
*"Kaka, kevad ja teised" kinodes. raamatukava.wordpress.
*Animafilm "Pilt, mis öösel liigutas" võitis auhinna Fredrikstadis. Eesti Filmi Instituut, 24. oktoober 2023.
Jacek Wszoła

**Jacek Roman Wszoła** (sündinud 30. detsembril 1956 Varssavis) on Poola endine kõrgushüppaja ja olümpiavõitja. Wszoła on ka ühekordne maailmarekordi omanik tulemusega 2.35 meetrit.

17-aastaselt võistles Wszoła 1974. aasta Euroopa meistrivõistlustel Roomas. 2.19 meetriga hüppas ta viiendaks, samal kõrgusele sai kolmanda koha Vladimír Malý Tšehhoslovakkiast, kuid katsete arv ei võimaldanud tal kõrgemale tõusta.

1976. aasta olümpiamängude eel Montrealis oli kindel favoriit ameeriklasest maailmarekordiomanik Dwight Stones, kes oli juunis tõstnud maailmarekordi 2.31 meetrini. Kuid Stones hüppas 31. juulil toimunud olümpiafinaalis 2.21 meetrit ja sai vaid pronksi, kanadalane Greg Joy sai 2.23 meetriga hõbemedali ning Wszoła hüppas ainsana üle 2.25 meetri ja võitis seega kulla.

Kergejõustiku sise-EM-il 1977. aastal San Sebastiánis võitis flopihüppaja Wszoła 2.25 meetriga Saksa DV-st pärit rullstiilis hüppaja Rolf Beilschmidti ees meistritiili. Aasta hiljem 1978. aastal Milanos toimunud sise-Euroopa meistrivõistlustel võitis Nõukogude Liidu uus talent Vladimir Jaštšenko 2.35 meetriga kuldmedali. Wszoła tuli 2.21 meetriga seitsmendaks. Samal aastal toimunud Praha EM-il võitis Jaštšenko 2.30 meetriga, Wszoła tuli 2.21 meetriga kuuendaks.

1980. aasta sise-Euroopa meistrivõistlustel Sindelfingenis võitis noor Dietmar Mögenburg Saksamaa Liitvabariigist 2.31 meetriga Wszoła ees kuldmedali. 25. mail 1980 hüppas Wszoła Eberstadtis toimunud rahvusvahelisel kõrgushüppe võistlusel maailmarekordi 2.35 m, edestades Mögenburgi, kes hüppas 2.29 m. Järgmisel päeval hüppas Mögenburg ka Rehlingenis 2.35 m. Pärast seda, kui Mögenburg ja teised Lääne-Saksamaa hüppajad jäid olümpiaboikoti tõttu Moskvas olümpiamängudest eemale, peeti favoriidiks maailmarekordimeest Wszołat. 2.31 meetriga võitis ta hõbemedali, SDV-st pärit Gerd Wessigi selja taga, kes võttis talt 2.36-ga ka maailmarekordi.

Wszoła jätkas hüppamist 1980. aastatel. Tema viimane rahvusvaheline finaalikoht oli 1987. aasta Liévinis Euroopa sisemeistrivõistlustel 2.20 meetriga 11. koht. Kuid ta ei jõudnud enam 1980. aasta kõrguste lähedale.

Wszoła võitis kokku üksteist Poola meistritiitlit: 1974–1980, 1982, 1984, 1985 ja 1988.

Jacek Wszoła oli tippsportlasena 1.95 m pikk ja kaalus 75 kg.

## Välislingid

*[Jacek Wszoła [World Athletics] veebilehel]
*Jacek Wszoła Poole olümpiakomitee veebilehel
*Jacek Wszoła olympedia.org veebilehel
Katherine Oppenheimer

**Katherine Vissering Oppenheimer** (sünninimi **Katherine Vissering Puening**; 8. august 1910 Recklinghausen, Saksamaa – 27. oktoober 1972 Panamá) oli saksa päritolu Ameerika Ühendriikide bioloog. Ta oli tuntud kui J. Robert Oppenheimeri abikaasa. 

Katherine sündis Saksamaal Franz Pueningi ja Käthe Visseringi pere ainsa lapsena. Perekond kolis Ameerika Ühendriikidesse, kui Katherine oli kaheaastane. 1922. aastal sai naturalisatsiooni korras USA kodakondsuse.  

1928. aastal alustas õpinguid Pittsburghi Ülikoolis, kuid jättis need pooleli. Hiljem õppis ta Wisconsini Ülikoolis ja Pennsylvania Ülikoolis bioloogiat, viimase lõpetas 1939. aastal. 

1929. aastal astus ta USA Kommunistlikku Parteisse, kuid hiljem lahkus sealt.

1943. aastal, kui Robert Oppenheimer asus juhtima Manhattani projekti, kolis Katherine temaga Los Alamosse. Ta osales projekti töös, uurides laboris radiatsiooni kahjulikku mõju inimorganismile. 

Katherine Oppenheimer suri 62-aastaselt 27. oktoobril 1972 Panamás.

Christopher Nolani 2023. aasta filmis "Oppenheimer" mängis teda Emily Blunt.

## Isiklikku
Katherine Oppenheimer oli abielus neli korda. 1932. aastal abiellus ta Frank Ramseyeriga, kuid abielu tühistati paar kuud hiljem. 1934. aastal abiellus ta Joe Dalletiga. Nende abielu kestis kuni 1937. aastani, mil Joe hukkus Hispaania kodusõjas, võideldes vabariiklaste poolel. Katherine rääkis temast kui oma esimesest abikaasast. 1938. aastal, abiellus ta Briti arsti Richard Harrisoniga, kuid ka see liit lõppes 1940. aastal.

1. novembril 1940 abiellus Katherine J. Robert Oppenheimeriga, kellest sai tema viimane abikaasa. Nad olid abielus kuni Robert Oppenheimeri surmani 1967. aastal.

Katherine ja Robert Oppenheimeril sündis kaks last: Peter Oppenheimer ja Katherine Oppenheimer. Tema lapselaps on Charles Oppenheimer.

## Viited

## Kirjandus
* Shirley Streshinsky ja Patricia Klaus, "An Atomic Love Story. The Extraordinary Women in Robert Oppenheimer's Life". Turner Publishing Company 2013
Näps-jõgihobu (perekond)

**Näps-jõgihobu** (*Onychogomphus*) kiililiste seltsi jõgihobulaste sugukonda kuuluv putukaperekond.

## Eesti liike
**Onychogomphus forcipatus* – näps-jõgihobu
Sitikas Peeter

**"Sitikas Peeter"** on 2023. aasta veebruaris esilinastunud Eesti animafilm. See on teine film animakogumikust "Kaka, kevad ja teised", mis tehtud Andrus Kivirähki lasteraamatute "Kaka ja kevad", "Karneval ja kartulisalat" ning "Tont ja Facebook" ainetel.

## Filmist
See on kurbnaljakas lugu ühest tillukesest putukast, kelle kirg on viiulimäng ning tema suur unistus on seda loomaaias suurele publikule esitada. Ta lahkub kodunt, et oma mõte teoks teha. Loomaaias pilli mängides usub ta, et tema unistus on viimaks täitunud. Kahjuks on reaalsus teine ning tema väiksuse tõttu teda loomaaias lihtsalt ei märgata. Lõpuks leiab ta siiski oma kuulajad, kodus naudivad tema pillimängu kõik sõbrad ja sugulased, sama tillukesed kui ta isegi!

Filmi teostuse toetajad olid Eesti Filmi Instituut  ja Eesti Kultuurkapital.

## Näitlejad
* Peeter Oja
* Ralf Samuel Arulepp

## Festivalid, osalemine, auhinnad
* Osalemine, PÖFF (Pimedate Ööde filmifestival): Just Film - noorte- ja lastefilmide festival (Tallinn) 2022; Mudilaste kinoseanss

## Viited


## Välislingid
*"Sitikas Peeter". Animafilm.
* Kaspar Viilup. "Kaka, kevad ja teised" on parimas mõttes kogu pere film. kultuur.err.ee, 18. veebruar 2023.
*"Kaka, kevad ja teised" kinodes. raamatukava.wordpress.
Eesti filmide loend

''On kolm Eesti filmide loendit:
*Eesti mängufilmide loend
*Eesti animafilmide loend
*Eesti dokumentaalfilmide loend
C4

**C4** võib tähistada:
* **[[C-4]]** on plastiline lõhkeaine
* **[[C4-taimed|C<sub>4</sub>-taimed]]** on süsihappegaasi halva kättesaadavusega kohastunud taimed
* **[[Craiova grupp]]** ehk C4 on nelja Euroopa riigi koostööprojekt
* **[[Citroën C4]]** on Citroëni toodetud auto
* **[[Citroën C4 Cactus]]** on Citroëni linnamaastur
Gerd Wessig

**Gerd Wessig** (sündinud 16. juulil 1959 Lübzis Mecklenburg-Vorpommernis) on endine Ida-Saksamaa kõrgushüppaja, kes võitis 1980. aasta suveolümpiamängudel kuldmedali, esimene mees, kes on läbi aegade saavutanud maailmarekordi ja olümpiamängude rekordi kõrgushüppes.

1980. aastal tuli ta vahetult enne olümpiamänge üllatuslikult Saksa DV meistriks isikliku rekordiga 2.30 m ning nimetati Saksa DV koondisse. Moskva olümpiamängudel oli ta üks favoriite, kuid sensatsiooniks peeti mitte seda, et ta ei võitnud 2.36 meetriga ainult kuldmedali, vaid püstitas ka uue maailmarekordi. Ta oli esimene kõrgushüppaja, kes parandas olümpiamängudel kõrgushüppe maailmarekordit. Hõbemedalist oli eelmine maailmarekordiomanik poolakas Jacek Wszoła.

Pärast olümpiamänge proovis ta läbi lüüa kümnevõistlejana (parim sooritus 8015 punkti 23. mais 1983 Neubrandenburgis; võrdne 1985. aastast kehtiva tabeli järgi 7974 punktiga), kuid sagedaste vigastuste tõttu pöördus tagasi kõrgushüppe juurde. 1985. aastal tuli ta Euroopa karikavõistlustel teiseks, 1986. aastal EM-il Stuttgardis seitsmendaks ning 1984., 1985., 1986., 1988. ja 1989. aastal SDV meistriks.

Tippsportlasena oli Gerd Wessig 201 cm pikk ja kaalus 88 kg. Pärast Saksamaa taasühendamist avalikuks tulnud Saksa DV riikliku dopingut käsitlevates dokumentides leidus ka Wessigi nime dopingut kasutavate sportlaste hulgas.

## Välislingid

*[Gerd Wessig [ROK]i veebilehel]
*[Gerd Wessig [World Athletics] veebilehel]
*Gerd Wessig Olympedia.org veebilehel
Rohrbachi ringkond

**Rohrbachi ringkond** on ringkond Austrias Ülem-Austria liidumaal.

## Vallad

Ringkond jaguneb 37 omavalitsusüksuseks:

* *[[Aigen-Schlägl]]* (*Marktgemeinde*)
* *[[Altenfelden]]* (*Marktgemeinde*)
* Arnreit
* Atzesberg
* Auberg
* *[[Haslach an der Mühl]]* (*Marktgemeinde*)
* Helfenberg
* *[[Hofkirchen im Mühlkreis]]* (*Marktgemeinde*)
* Hörbich
* Julbach
* Kirchberg ob der Donau
* Klaffer am Hochficht
* Kleinzell im Mühlkreis
* *[[Kollerschlag]]* (*Marktgemeinde*)
* *[[Lembach im Mühlkreis]]* (*Marktgemeinde*)
* Lichtenau im Mühlkreis
* Nebelberg
* *[[Neufelden]]* (*Marktgemeinde*)
* Neustift im Mühlkreis
* Niederkappel
* *[[Niederwaldkirchen]]* (*Marktgemeinde*)
* *[[Oberkappel]]* (*Marktgemeinde*)
* Oepping
* *[[Peilstein im Mühlviertel]]* (*Marktgemeinde*)
* Pfarrkirchen im Mühlkreis
* *[[Putzleinsdorf]]* (*Marktgemeinde*)
* **[[Rohrbach-Berg]]** (*Stadt*)
* Sankt Johann am Wimberg
* *[[Sankt Martin im Mühlkreis]]* (*Marktgemeinde*)
* Sankt Oswald bei Haslach
* *[[Sankt Peter am Wimberg]]* (*Marktgemeinde*)
* Sankt Stefan-Afiesl
* Sankt Ulrich im Mühlkreis
* Sankt Veit im Mühlkreis
* *[[Sarleinsbach]]* (*Marktgemeinde*)
* Schwarzenberg am Böhmerwald
* *[[Ulrichsberg]]* (*Marktgemeinde*)

## Viited
Natalia Bukowiecka

**Natalia Maria Bukowiecka** (neiupõlvenimega **Kaczmarek**; sündinud 17. jaanuaril 1998 Drezdenkos) on Poola jooksja, olümpiavõitja.

Ta osales 2018. aasta sisemaailmameistrivõistlustel Birminghamis vaid 4×400 meetri teatejooksu eeljooksudes ja võitis Poola naiskonnaga hõbemedali. Sama aasta Euroopa meistrivõistlustel Berliinis osales ta taas vaid 4×400 meetri teatejooksu eeljooksudes ja tuli Euroopa meistriks.

2019. aasta Euroopa U23 meistrivõistlustel Gävles võitis Kaczmarek kuldmedali nii 400 meetri jooksus kui ka 4×400 meetri teatejooksus.

2021. aasta Euroopa sisemeistrivõistlustel Toruńis võitis ta teatejooksus Poola naiskonna koosseisus pronksmedali. Tokyo olümpiamängudel tuli ta 4×400 meetri segateatejooksus koos Karol Zalewski, Justyna Święty-Ersetici ja Kajetan Duszyńskiga olümpiavõitjaks, püstitades finaalis Euroopa rekordi 3.09,87. 4×400 meetri teatejooksus võitis ta Poola naiskonnaga hõbemedali rahvusrekordiga 3.20,53. 400 meetri jooksus sai ta 12. koha.

2022. aasta sisemaailmameistrivõistlustel Belgradis võitis Kaczmarek teatejooksus pronksmedali ja oli 400 meetri jooksus seitsmes. Juulis toimunud maailmameistrivõistlustel Eugene'is oli ta 4×400 meetri segateatejooksus Poola teateneliku koosseisus neljas ja sai 400 meetri jooksus 15. koha. Augustis toimunud Euroopa meistrivõistlustel Münchenis võitis ta 400 meetri jooksus Femke Boli järel ajaga 49,94 hõbemedali. Ka 4×400 meetri teatejooksus võitis ta Poola naiskonnaga Hollandi järel hõbemedali.

2023. aasta maailmameistrivõistlustel Budapestis võitis ta 400 meetri jooksus Marileidy Paulino järel hõbemedali ajaga 49,57. Teatejooksus oli ta Poola naiskonnaga kuues.

2024. aasta Euroopa meistrivõistlustel Roomas võitis Kaczmarek 400 meetri jooksus kuldmedali Poola rekordiga 48,98. 2024. aasta suveolümpiamängudel Pariisis võitis ta 400 meetri jooksus Marileidy Paulino ja Salwa Eid Naseri järel pronksmedali ajaga 48,98.

## Isiklikud rekordid
;Välisrekordid

;Siserekordid

## Isiklikku

Bukowiecka on 2024. aastast abielus Poola kuulitõukaja Konrad Bukowieckiga.

## Viited

## Välislingid
*
Dietmar Mögenburg

**Dietmar Mögenburg** (sündinud 15. augustil 1961 Leverkusen) on Lääne-Saksamaa endine kõrgushüppaja, kes võitis kuldmedalid 1984. aasta suveolümpiamängudel Los Angeleses ja 1982. aasta Euroopa meistrivõistlustel Ateenas.

26. mail 1980. aastal hüppas Mögenburg 18-aastaselt 2.35 m, mis kordas poolaka Jacek Wszoła püstitatud maailmarekordit. Ta saavutas oma uue isikliku rekordi 10. juunil 1984. aastal, kui  ületas Eberstadti võistlustel 2.36 meetrit, mille võitis Zhu Jianhua maailmarekordiga 2.39 meetrit. Mögenburg püstitas hiljem 14. veebruaril 1985. aastal Kölnis uue maailma sisemargi 2.39 m. 

Ta tuli viiel korral Euroopa sisemeistriks (1980, 1982, 1984, 1986 ja 1989), lisaks võitis sellelt võistluselt kaks hõbedat ja ühe pronksi. 1989. aasta sisemaailmameistrivõistlustel jäi ta Javier Sotomayori järel teiseks ja võitis hõbeda.

Mögenburg oli tippsportlasena 2.01 m pikk ja tema võistluskaal oli 78 kg. Mögenburg, kes lõpetas karjääri 1994. aastal ja positsioneeris end professionaalselt spordi edendamisega, elab nüüd koos oma norralannast naise Kristiniga Oslo eeslinnas Bærumis.

## Välislingid

*[Dietmar Mögenburg [ROK]-i veebilehel]
*[Dietmar Mögenburg [World Athletics] veebilehel]
*Dietmar Mögenburg Olympedia.org veebilehel
*Dietmar Mögenburg Track and Field Statistics veebilehel
Nõtke jürilill

**Nõtke jürilill** (*Cardamine flexuosa*) on ristõieliste sugukonda jürilille perekonda kuuluv mitmeaastane rohttaim.
Kalev Aas

**Kalev Aas** (sündinud 24. juuli 1956 Jõhvis) on eesti klahvpillimängija.

Aas on õppinud Georg Otsa nimelises Tallinna Muusikakoolis aastatel 1978–1982 estraadiosakonnas flöödi erialal Jaan Õuna õpilasena.

Ta on ansambli Mahavok asutajaliige.

Kalev Aas mängis enne Mahavoki asutamist ansamblites Footon (klahvpillid), Alternatiiv (klahvpillid, flööt) Synopsis (kitarr, flööt) ja Spiraal (klahvpillid, flööt).

## Viited

## Välislingid
*Kalev Aas – üks Mahavoki kahest a-st. Põhjarannik, nr. 206, 26. oktoober 2012.
*LEGENDAARNE MAHAVOK TÄHISTAB PADISE KLOOSTRIS 40. SÜNNIPÄEVA. muusikaplaneet.ee.
Antonio Luna

**Antonio Narciso Luna de San Pedro y Novicio Ancheta** (29. oktoober 1866 Urbiztondo, Binondo – 5. juuni 1899) oli Filipiinide Revolutsioonilise Sõjaväe kindral Filipiinide-Ameerika sõjas, teadlane, publitsist ja Filipiinide esimese sõjaväeakadeemia rajaja. Ta mõrvati 32-aastaselt.

Oma aja üheks ägedamaks peetud kindraliks sai ta Artemio Ricarte järel Filipiinide armee ülemkindralina. Ta püüdis oma sõjateaduste tausta rakendada alles asutatud sõjaväes. Olles ise täpsuslaskja, organiseeris ta koos Michael Joaquiniga elukutselisi sissisõdureid, keda hiljem nimetati "Luna Sharpshooteriks" ja "Mustaks kaardiväeks". Tema kolmeastmeline kaitse, mida nüüd tuntakse Luna kaitseliinina, andis Ameerika vägedele Manilast põhja pool asuvates provintsides kampaania ajal keerulisi ettevõtmisi. See kaitseliin kulmineerus sõjalise tugipunkti loomisega Cordillerasse.

Hoolimata tema pühendumusest armeed distsiplineerida ja vabariiki teenida, tekitasid tema temperament ja tulised löömingud mõnedes inimestes jälestust, sealhulgas inimestes Aguinaldo kabinetist. Sellegipoolest tunnustati Luna jõupingutusi tema ajal ja ta pälvis 1899. aastal Filipiinide Vabariigi medali. Ta oli ka Malolose kongressi liige. Lisaks sõjalistele õpingutele õppis Luna ka farmakoloogiat, kirjandust ja keemiat.

## Elulugu
Tema vanemad olid Joaquín Luna ja Laureana Novicio, kes olid pärit Ilocos Nortest. Tema vanem vend oli maalikunstnik Juan Luna. 

Aastatel 1876–1881 käis ta keskkoolis Ateneo de Manila, mille ta lõpetas bakalaureusekraadiga kirjanduses ja keemias. Seejärel asus ta Santo Tomási Ülikoolis farmaatsiat õppima. 

Õpingute ajal osales ta tööga "Dos cuerpos fundamentales en la química" ("Kaks fundamentaalkeha keemias") teaduskonkursil ja sai esimese auhinna. Hiljem läks ta venna kutsel Hispaaniasse, kus omandas Barcelona ülikoolis farmaatsialitsentsiaadi kraadi. 1890. aastal sai ta Madridi ülikoolist doktorikraadi farmaatsias.
Discovering the Waterfront

**"Discovering the Waterfront"** on Kanada ansambli Silverstein teine stuudioalbum. See ilmus 2005. aasta augustis. 

Albumilt ilmus kolm singlit: "Smile in your Sleep", "Discovering the Waterfront" ja "My Heroine". Singlitele tehti ka videod.

2005. aasta lõpuks oli albumit müüdud Ameerikas üle 100 000 eksemplari. Albumi 10. aastapäeval postitas ansambel foto, milles mainiti, et albumit on müüdud 400 000 eksemplari.

## Lood
#"Your Sword vs. my Dagger" – 2:58
#"Smile in your Sleep" – 3:13
#"The Ides of March" – 3:27
#"Fist Wrapped in Blood" – 2:57
#"Discovering the Waterfront" – 4:45
#"Defend you" – 3:28
#"My Heroine" – 3:27
#"Always and Never" – 3:49
#"Already Dead" – 3:17
#"Three Hours Back" – 3:34
#"Call it Karma" – 4:14

## Koosseis
*Shane Told – vokaal
*Paul Koehler – trummid
*Neil Boshart – kitarr
*Josh Bradford – kitarr
*Billy Hamilton – bass
Püha Eliisabeti kindlus

**Püha Eliisabeti kindlus** (ukraina Фортеця Святої Єлисавети) on endine kindlus Ukrainas Kropõvnõtskõi linnas.

## Ajalugu
Pärast Uus-Serbia moodustamist rajati kindlus serbia asunike kaitseks tatari rüüsteretkede eest. See ehitati vastavalt samale senati dekreedile, millega moodustati Uus-Serbia. Dekreedile kirjutas alla keisrinna Elisabet 4. jaanuaril 1752. 

Kindluse ehitas Ukraina kasakate polk (1390 meest), kes lõpetas põhitöö nelja kuuga: juunist oktoobrini 1754. Tööde käigus suri 72 ukrainlast, haigestus 233 ja põgenes 855 inimest .

Kindlus osales sõjategevuses vaid korra. See juhtus Vene-Türgi sõja (1768–1774) ajal. Selle sõja esimene sõjakäik algas 1769. aastal Krimmi khaani Qırım Giray sissetungiga Ukrainasse. 4. jaanuaril ületas tema juhitud 70 000-meheline türgi-tatari armee piiri ja peatus 7. jaanuaril kindluse juures, kus varjas end kindral Issakov koos garnisoni ja kohalike elanikega. Krimlased rüüstasid ümberkaudseid külasid ja orjastasid kohalikke elanikke, kuid linna kaitsjad tõrjusid edukalt tatarlaste rünnakud ja ajasid sissetungijad minema. See oli krimmitatarlaste viimane rünnak Ukrainale.
 
Alates 1775. aastast kaotas kindlus lõplikult oma kaitselise tähtsuse, seal hoiti kuni 1917. aastani likvideeritud Zaporižžja Sitši arhiivi. 1784. aastal see likvideeriti ja kogu suurtükivägi toimetati Hersoni. Järk-järgult, mitme aasta jooksul, kindlus desarmeeriti. 1794. aastal hoiti seal veel 162 relva, mida teenindas 277 laskurit. Piirilinnadesse, peamiselt Hersoni, viidi suurtükke ja suurtükivarustust. 1795. aasta aprillis saadeti Novomõrhorodi viis kahurit. Endisest kindlusest on säilinud vaid kaks suurtükki, need on paigaldatud kivist postamentidele kunagise peavärava juures.

Kindluse staatus tühistati täielikult 15. märtsil 1805, selle kontuure kujutatakse linna vapil.

Endise kindluse territooriumil asuvad memoriaalkompleksid, mis on pühendatud Teise maailmasõja ja Vene-Ukraina sõja kangelastele. 2016. aastal püstitati ka holodomori ohvrite mälestusmärk.

## Viited
Kaka ja kevad (animafilm)

**"Kaka ja kevad"** on 2021. aasta juunis esilinastunud Eesti animafilm. See on neljas film animakogumikust "Kaka, kevad ja teised", mis tehti Andrus Kivirähki lasteraamatute "Kaka ja kevad", "Karneval ja kartulisalat" ning "Tont ja Facebook" ainetel.

## Filmist
Peategelane Kaka sünnib ühel imelisel kevadpäeval „tänu“ hulkuvale koerale. Ta saab sõbraks Varblasega, kes talle elutarkusi õpetab. Oma vast valminud majakeses vaatab Kaka, kuidas Varblane ja tema armastav pere sügisel ja talvel toimetavad. Kakal tekib soov endalegi kaaslane leida. Kevade tulles avastab Kaka oma majakese kõrvalt imeilusa Võilille, kelle ta viivitamatult omale naiseks palub. Võilillepreilil pole midagi abielu vastu kena Kakaga. Kibekiiresti peetaksegi imeilusad pulmad!

Filmi tegemist toetas Eesti Filmi Instituut. Peategelasele andis hääle Mait Malmsten.

## Festivalid
* PÖFF (Pimedate Ööde Filmifestival): Just Film (noorte- ja lastefilmide festival), mudilaste kinoseanss, Tallinn 2022

## Viited


## Välislingid
* "Kaka ja kevad", animafilm.
* "Kaka, kevad ja teised" kinodes, raamatukava.wordpress.ee.
* Kaspar Viilup. "Kaka, kevad ja teised" on parimas mõttes kogu pere film, kultuur.err.ee, 18. veebruar 2023.
* Tristan Priimägi. Viis kevadist hetke, Sirp, 17. märts 2023.
Gennadi Avdienko

**Gennadi Valentõnovõtš Avdienko** (ukraina keeles Генна́дій Валенти́нович Авдє́єнко; sündinud 4. novembril 1963 Odessas) on Ukraina kergejõustiklane, kõrgushüppaja, olümpiavõitja ja maailmameister. Ta esindas NSV Liitu ja hiljem Ukrainat. Ta treenis Odessas relvajõudude spordiseltsis.

Avdienko pääses esimestele 1983. aasta maailmameistrivõistlustele Helsingis tundmatuna. Tema isiklik rekord oli vaid 2,25 m ja peaproovil, 1983. aasta spartakiaadil, oli ta saavutanud 6. koha; kõrgushüppetreener Kęstutis Šapka ja koondise treener Igor Ter-Ovanesjan tegid aga lobitööd, et ta koondisse kaasataks. Maailmameistrivõistluste finaalis kolmeteistkümne sportlase vastu, kelle parimad tulemused olid 2,30 m või rohkem, parandas Avdienko oma isiklikku rekordit 7 sentimeetriga ja võitis üllatuslikult kuldmedali 2.32-ga, alistades sama tulemuse saanud USA kõrgushüppaja Tyke Peacocki paremate katsetega.

Seoses idabloki riikide boikoteerimisega 1984. aasta olümpiamänge Los Angeleses nappis tal rahvusvahelises konkurentsis võistlemise kogemusi, kuid ta oleks tahtnud mängudest osa võtta.

Avdienko saavutas 1987. aasta sisemaailmameistrivõistlustel Indianapolises teise koha, hüpates uue isikliku rekordi 2,38 m, kuid kaotades hüppevõistluses meeskonnakaaslasele Igor Paklinile. Ta võitis samal aastal välismeistrivõistlustel Roomas veel ühe hõbemedali, hüpates taas 2,38 m. Sama tulemusega võitis Patrik Sjöberg.

Seejärel võitis Avdienko 1988. aasta suveolümpiamängudel Seoulis veel ühe kuldmedali, kui võistlemas polnud Kuuba maailmarekordiomanikku Javier Sotomayori, kelle riik olümpiamänge boikoteeris. Ta hüppas taas 2,38 m ja seekord oli ta ainus hüppaja, kes selle kõrguse ületas.

Tippsportlasena oli ta 202 cm pikk ja kaalus 82 kg.

Avdienko on lõpetanud Odessa Polütehnilise Instituudi ja töötanud külmutusseadmete eksperdina.

## Välislingid
*[Gennadi Avdienko [World Athletics] veebilehel]
*Gennadi Avdienko Olympedia. com veebilehel
*Gennadi Avdienko Track and Field Statistics veebilehel
Mart Vabar

**Mart Vabar** (26. november 1934 Nõo – 29. mai 2011 Tallinn) oli eesti majandusgeograaf.

Ta lõpetas 1954. aastal Tallinna 2. Keskkooli ja 1959. aastal Tartu Riikliku Ülikooli (TRÜ), 1965. aastal omandas ta geograafiakandidaadi kraadi.

Vabar töötas aastatel 1959–1974 ja 1984–1985 ENSV Teaduste Akadeemia Majanduse Instituudis, oli 1974–1979 Tallinna Polütehnilise Instituudi dotsent, 1979–1984 TRÜ majandusgeograafia kateedri juhataja, 1985–1989 Eesti Informatsiooni Instituudi välismajandussektori juhataja, 1990–1997 Tallinna Pedagoogikaülikooli dotsent ja 1995–2000 Tallinna Tehnikaülikooli territoriaalmajanduse instituudi avaliku sektori ökonoomika õppetooli dotsent, täitis aastatel 1973 ja 1989–1992 õppeülesandeid Helsingi ja Turu ülikoolis.

Ta avaldas uurimusi Eesti, Soome jt Põhjamaade geograafia, urbaniseerumise, globaliseerumise, väliskaubanduse ökonoomika, üleminekumajanduse, keskkonnakaitse, geograafia teooria ja metodoloogia alalt ning õppemetoodilist kirjandust kõrgkoolile. Ta oli Eesti Geograafia Seltsi ja Eesti Looduskaitse Seltsi liige.

## Isiklikku
Tema õed olid sõudjad ja aerutajad Endla Jäetma,   Koidu Einla ja Leili Holopainen.

## Viited
Jaan Jürimäe

**Jaan Jürimäe** (20. aprill 1935 Rae vald – 7. november 1998 Tallinn) oli eesti võrkpallitreener. 

Ta lõpetas 1954. aastal Tallinna 2. Keskkooli.

Jürimäe mängis aastatel 1951–1954 Tallinna Kalevis Ivan Dratšovi juhendamisel võrkpalli, 1955. aastal alustas samas noorte võrkpalluritega treeneritööd, 1960–1962 oli ka Dünamo naiskonna ja meeskonna treener, 1962–1968 Tallinna Kalevi ja Eesti koondnaiskonna treener. 1963. aastal tuli Eesti naiskond NSV Liidu rahvaste spartakiaadil 6. kohale ning 6 tema hoolealust täitsid meistersportlase normi, 6 korral (aastatel 1962–1966 ja 1968) tulid tema hoolealused Tallinna Kalevi naiskonnas Eesti meistriks.

Jürimäe oli aastatel 1968–1980 Kalevi Tõnismäe spordibaasi juhataja ja 1980–1991 Kalevi spordikombinaadi direktor.

## Tunnustus

* 1981 Kalevi auliige

## Isiklikku
Tema vend on matemaatik Endel Jürimäe.

## Viited
I Heard a Voice – Live from Long Beach Arena

**"I Heard a Voice – Live from Long Beach Arena"** on ansambli AFI kontsertalbum, mis ilmus DVD kujul 2006. aasta detsembris. CD versioon ilmus 2007. aasta novembris.

## Lood
#"Prelude 12/21" – 2:04
#"Girl's Not Grey" – 3:12
#"The Leaving Song Pt. II" – 4:20
#"Summer Shudder" – 3:16
#"Kill Caustic" – 2:50
#"The Days of the Phoenix" – 4:04
#"Endlessly, She Said" – 4:34
#"A Single Second" – 2:45
#"The Missing Frame" – 4:40
#"Bleed Black" – 4:28
#"Silver and Cold" – 5:12
#"Dancing Through Sunday" – 2:34
#"This Time Imperfect" – 4:33
#"Death of Seasons" – 5:14
#"Totalimmortal" – 4:31
#"Love Like Winter" – 3:10
#"God Called in Sick Today" – 4:50
#"Miss Murder" – 3:38
Miss Murder

**"Miss Murder"** on ansambli AFI singel, mis ilmus 2006. aasta aprillis.

## Lood
**UK / AU singel**
#"Miss Murder" (edit) – 3:24
#"Don't Change" (INXS cover) – 3:16
#"Silver and Cold" (live acoustic) – 4:07

**Promo CDM**
#"Miss Murder (VNV Nation remix)" – 6:00
#"Miss Murder (VNV Nation instrumental)" – 6:00
#"Miss Murder (Broken Spindles remix)" – 4:12
#"Miss Murder (Broken Spindles instrumental)" – 4:12
18 Candles: The Early Years

**"18 Candles: The Early Years"**  on Kanada ansambli Silverstein kogumikalbum, mis ilmus 2006. aastal.

## Lood
#"Waiting Four Years – 4:04
#"Wish I Could Forget You – 3:38
#"Friends in Fallriver – 3:03
#"Summer's Stellar Gaze – 2:48
#"My Consolation – 4:08
#"Forever and a Day – 4:29
#"Red Light Pledge – 3:50
#"Dawn of the Fall – 4:16
#"Wish I Could Forget You – 3:26
#"Bleeds No More – 3:17
#"Last Days of Summer – 4:25
#"Waiting Four Years – 4:14
#"My Heroine (acoustic) – 3:34
#"Call It Karma (acoustic) – 4:18
#"Discovering the Waterfront (live) – 4:45
#"Defend You (live) – 3:34
#"Bleeds No More (live ft. Wil Francis) – 4:16
#"Smile in Your Sleep (A Crude Mechanical Remix) – 4:35
Arrivals & Departures

**"Arrivals & Departures"**  on Kanada ansambli Silverstein stuudioalbum, mis ilmus 2007. aasta juulis.

## Lood
#"Sound of the Sun" – 3:19
#"Bodies and Words" – 3:13
#"If You Could See into My Soul" – 3:59
#"Worlds Apart" – 4:06
#"My Disaster" – 3:48
#"Still Dreaming" – 3:55
#"The Sand Will Turn to Glass" – 2:52
#"Here Today, Gone Tomorrow" – 3:34
#"Vanity and Greed" – 3:59
#"Love with Caution" – 3:27
#"True Romance" – 5:50

## Koosseis
*Shane Told – vokaal
*Paul Koehler – trummid
*Neil Boshart – kitarr
*Josh Bradford – kitarr
*Billy Hamilton – bass, taustalaul
Schärdingi ringkond

**Schärdingi ringkond** on ringkond Austrias Ülem-Austria liidumaal.

## Vallad

Ringkond jaguneb 30 omavalitsusüksuseks:

* Altschwendt
* *[[Andorf]]* (*Marktgemeinde*)
* Brunnenthal
* Diersbach
* Dorf an der Pram
* Eggerding
* *[[Engelhartszell]]* (*Marktgemeinde*)
* Enzenkirchen
* Esternberg
* Freinberg
* *[[Kopfing im Innkreis]]* (*Marktgemeinde*)
* Mayrhof
* *[[Münzkirchen]]* (*Marktgemeinde*)
* *[[Raab (Ülem-Austria)|Raab]]* (*Marktgemeinde*)
* Rainbach im Innkreis
* *[[Riedau]]* (*Marktgemeinde*)
* *[[Schardenberg]]* (*Marktgemeinde*)
* **[[Schärding]]** (*Stadt*)
* Sigharting
* Sankt Aegidi
* *[[Sankt Florian am Inn]]* (*Marktgemeinde*)
* Sankt Marienkirchen bei Schärding
* Sankt Roman
* Sankt Willibald
* Suben
* *[[Taufkirchen an der Pram]]* (*Marktgemeinde*)
* Vichtenstein
* Waldkirchen am Wesen
* Wernstein am Inn
* Zell an der Pram

## Viited
Kaka, kevad ja teised

**"Kaka, kevad ja teised"** on Eesti animafilmide kogumik, mille filmid põhinevad Andrus Kivirähki lastejuttudel "Kaka ja kevad", "Karneval ja kartulisalat" ja "Tont ja Facebook". Kogumikus on viis filmi:
*Frikadellid ja pelmeenid
*Sitikas Peeter
*Pilt, mis öösel liigutas
*Kaka ja kevad
*Kadunud sokid

## Kogumikust
Animafilmid räägib igatsusest, sõprusest, armastusest, perekonnast ja hirmudest, millel on sageli suured silmad. Kummaliste tegelaste seiklused on vürtsitatud Kivirähkile iseloomuliku sooja ja julge huumoriga, kududes vaimukalt kokku lastele omase piiritu fantaasia ja moodsa maailma eluolu. Kogumik pakub emotsioone, põnevust ja tibake ka närvikõdi nii väikestele kui suurtele vaatajatele.

Kogumiku teostuse toetajad olid Eesti Filmi Instituut ja Eesti Filmi Instituut. Animafilmide vahel on ühendavaks tegelaseks lugude autor Andrus Kivirähk.

## Festivalid, osalemine
* osalemine, Varssavi filmifestival Family Cinema Weekend 2023, kogupereprogramm
* osalemine, Oulu rahvusvaheline lastefilmide festival 2023; võistlusprogramm

## Viited


## Välislingid
*"Kaka, kevad ja teised". Videoklipp.
* Poop, Spring and the Others. IMDb.
*"Kaka, kevad ja teised" kinodes. raamatukava.wordpress.
* Veiko Märka. Filmis „Kaka, kevad ja teised“ on õnne, kurvastust ja huumorit rohkem kui mõne seriaali sajas osas kokku. Eesti Päevaleht, 15. veebruar 2023.
* Kaspar Viilup. "Kaka, kevad ja teised" on parimas mõttes kogu pere film. kultuur.err.ee, 18. veebruar 2023.
* Tristan Priimägi. Viis kevadist hetke. Sirp, 17. märts 2023.